Document ID: 32009D0759

KOMISIJAS LĒMUMS
(2009. gada 15. oktobris),
ar kuru groza Lēmumu 2008/155/EK attiecībā uz tā piemērošanas laiku un konkrētām embriju ieguves un sagatavošanas grupām Austrālijā, Kanādā, Jaunzēlandē un Amerikas Savienotajās Valstīs
(izziņots ar dokumenta numuru C(2009) 7730)
(Dokuments attiecas uz EEZ)
(2009/759/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (1), un jo īpaši tās 8. panta 1. punktu,
tā kā:
(1)
Komisijas 2008. gada 14. februāra Lēmumā 2008/155/EK, ar ko izveido to trešu valstu embriju ieguves un sagatavošanas grupu sarakstu, kuras apstiprinātas liellopu embriju ievedumiem Kopienā (2), noteikts, ka dalībvalstis var atļaut liellopu sugu mājdzīvnieku embriju ievešanu no trešām valstīm tikai tad, ja tos ir ieguvušas, apstrādājušas un uzglabājušas minētā lēmuma pielikumā uzskaitītās embriju ieguves un sagatavošanas grupas.
(2)
Direktīvas 89/556/EK 8. pants ir grozīts ar 6. panta 2. punktu Padomes 2008. gada 15. jūlija Direktīvā 2008/73/EK, ar ko vienkāršo informācijas norādīšanas un publicēšanas procedūras veterinārijas un zootehnikas jomā un groza Direktīvas 64/432/EEK, 77/504/EEK, 88/407/EEK, 88/661/EEK, 89/361/EEK, 89/556/EEK, 90/426/EEK, 90/427/EEK, 90/428/EEK, 90/429/EEK, 90/539/EEK, 91/68/EEK, 91/496/EEK, 92/35/EEK, 92/65/EEK, 92/66/EEK, 92/119/EEK, 94/28/EK, 2000/75/EK, Lēmumu 2000/258/EK un Direktīvas 2001/89/EK, 2002/60/EK un 2005/94/EK (3). Pēc šā grozījuma, ko piemēro no 2010. gada 1. janvāra, liellopu sugu dzīvnieku embriju ieguves un sagatavošanas grupu sarakstu vairs neizveido ar Komisijas lēmumu. Tāpēc Lēmums 2008/155/EK jāpiemēro tikai līdz 2009. gada 31. decembrim.
(3)
Austrālija, Kanāda, Jaunzēlande un Amerikas Savienotās Valstis ir pieprasījušas, lai sarakstos tiktu veikti grozījumi ierakstos par šīm valstīm attiecībā uz konkrētām embriju ieguves un sagatavošanas grupām. Austrālija, Kanāda, Jaunzēlande un Amerikas Savienotās Valstis ir sniegušas garantijas par atbilstību attiecīgajiem Direktīvā 89/556/EEK paredzētajiem noteikumiem, un šo trešo valstu veterinārie dienesti ir oficiāli apstiprinājuši attiecīgās embriju ieguves un sagatavošanas grupas embriju izvešanai uz Kopienu.
(4)
Tādēļ attiecīgi jāgroza Lēmums 2008/155/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2008/155/EK groza šādi.
1.
Lēmumā iekļauj šādu pantu:
“2.a pants
Šo lēmumu piemēro līdz 2009. gada 31. decembrim.”
2.
Lēmuma pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2009. gada 15. oktobrī

Labels: 16
5
7
3
0
6